|  |  |
| --- | --- |
| **stema** | ROMÂNIAJUDEŢUL MUREŞ PRIMĂRIA COMUNEI BAHNEA  BAHNEA Str. 1 Decembrie 1918 nr. 50, judeţul Mureş  Telefon: 0265455112; Fax: 0265455028 |

Nr. 3960/28.09.2020

****ÎN ATENȚIA****

****CONSILIERILOR LOCALI DECLARAȚI ALEȘI****

****în urma alegerilor locale din data de 27.09.2020****

            Prin prezenta vă aducem la cunoștință că, în conformitate cu prevederile art.114 alin.3 din OUG nr.57/2019 privind Codul administrativ, cu modificările și completările ulterioare, ****în cel mult 15 zile de la data desfășurării alegerilor, consilierii locali declarați aleși au obligația transmiterii către secretarul general al unității administrativ- teritoriale a documentelor doveditoare pentru îndeplinirea condițiilor prevăzute la art.114 alin. (2) lit. a) -e) , și anume:****

 a) are domiciliul pe teritoriul unității administrativ-teritoriale în care a fost ales, dovedit prin actul de identitate în copie;

b) nu și-a pierdut drepturile electorale, fapt dovedit prin cazierul judiciar;

c) nu și-a pierdut calitatea de membru al partidului politic pe lista căruia a fost ales, urmare a demisiei sau urmare a excluderii prin hotărârea definitivă a forului competent al partidului politic ori prin hotărâre definitivă a unei instanței judecătorești, fapt dovedit prin confirmările prevăzute la art. 121 alin. (1) sau prin hotărâre definitivă a instanței judecătorești, după caz;

d) mandatarul financiar coordonator a depus raportul detaliat al veniturilor și cheltuielilor electorale în conformitate cu prevederile legii privind finanțarea activității partidelor politice și a campaniilor electorale, fapt dovedit prin depunerea raportului, în condițiile legii;

e) nu a renunțat la mandat, în condițiile art. 115;

Menționăm faptul că termenul de 15 zile este termen de decădere, caz în care secretarul general al unității administrativ-teritoriale transmite judecătoriei documentele care i-au fost puse la dispoziție înăuntrul acestui termen.

           Cu  considerație,

Secretar general u.a.t.,

Hanc Florica